– Х1ун оьшу? Ц1армата баганаш стенна етта аш! – аьлла Ахьмад т1ечевхича, цецбевлира уьш. Жима къонах шайгахьчул а тоьлла герзаш долуш гича, боьхна хьаьвзира кхайкхаза хьеший. Уггар церан тидам т1ебаханарг дара беречун г1ода юкъах доьхкина обаргаша ластийна т1екхуссий синаметта духуш долу кегийн арсаш. 18-20 шо ханна хир долущ кегий нах бара уьш, цхьа а таллархойн тоба а яцара иза. Маларо вахийна, дов лоьхуш араваьлла г1алг1азакхийн кхо к1ант вара. Схьагарехь, миска нехан бераш а дацара уьш. Мухха делахь, къайлах 1ама г1ерташ бохкучу нохчашна цаоьшуш нах бара.